După cum relatează istoricul ieșean Gheorghe Ghibănescu în lucrarea „ Surete și izvoade ” ( vol. II , Iași , 1907 ) , în anul 1617 , domnitorul Moldovei Radu Mihnea Vodă ( 1616-1619 , 1623-1626 ) a dat un hrisov domnesc prin care „ vornicului Nestor Ureche , tatăl cronicarului Grigore Ureche i se reconfirmă posesia moșiei Ceplenița , toate satele din țara Moldovei și anume : 52 sate întregi , 45 părți de sate , 17 moșii , 6 heleștee , un loc de vânat , o prisacă , 45 fălci de vie în cele 19 județe ale Moldovei de pe atunci și satul Ceplenița , satul Buhalnița ce este mai sus de hotarul ceplenițenilor , cu vad și moară în râul Bahlui ce este în ținutul Hârlăului ” .